NER จับตา Q4 โตดี รับปริมาณขายยางพุ่งแตะ 1.3 แสนตัน โบรกแนะซื้อเป้า 7.60 บ.
NER สินค้าปลายน้ำเดินหน้าผลิตตาม จับตา Q4/65 โตดี รับปริมาณขายยางพุ่งแตะ 1.3 แสนตัน ลุ้นกำไรปีนี้ทะลุ 1.94 พันลบ. โบรกแนะซื้อเป้า 7.60 บาท
NER สินค้าปลายน้ำเดินหน้าผลิตตาม จับตา Q4/65 โตดี รับปริมาณขายยางพุ่งแตะ 1.3 แสนตัน ลุ้นกำไรปีนี้ทะลุ 1.94 พันลบ.
29 พ.ย. 2565

บล.ดาโอ ระบุในบทวิเคราะห์วันนี้(29 พ.ย.65) ว่า บริษัท นอร์ทอีส รับเบอร์ จำกัด (มหาชน) หรือ NER คงคำแนะนำซื้อราคาเป้าหมาย 7.60 บาท เนื่องจากมีโอกาสได้เข้าเยี่ยมชมสายการผลิตแผ่น ยางปูรองนอนวัว ซึ่งได้เริ่มดำเนินงานในช่วง ส.ค. ที่ผ่านมา โดยบริษัทเดินหน้า ตามแผนตั้งเป้ารายได้ในปี 66 ที่ 8.0 ล้านเหรียญ จากกลุ่มลูกค้าในญี่ปุ่น และ Oceania ซึ่งจะเห็นรายได้เข้ามามากขึ้นในครึ่งหลังปี 66 เป็นต้นไป
ขณะที่กำไรไตรมาส 4/65 ยังเติบโตได้เทียบไตรมาสก่อนหน้า และเทียบช่วงเดียวกันของปีก่อน สาเหตุหลักจากปริมาณขายที่คาดว่าจะอยู่ ราว 130,000 ตัน โต 6% เทียบไตรมาสก่อนหน้า และโต 23% เทียบช่วงเดียวกันของปีก่อน ขณะที่ราคาขายคาดว่าจะปรับตัวลดลงเล็กน้อยมาอยู่ที่ 53-55 บาท/kg. ลดลง 2%  เทียบไตรมาสก่อนหน้า และโต 14% เทียบช่วงเดียวกันของปีก่อน
โดยคงประมาณการกำไรสุทธิปี 65 ที่ 1,941 ล้านบาท โต 5% เทียบช่วงเดียวกันของปีก่อน และปี 66 ที่ 2,211 ล้านบาท โต 14% เทียบช่วงเดียวกันของปีก่อน จากสมมติฐาน 1.ปริมาณขายยางพาราปี 65 อยู่ที่ 460,000 ตัน และปี 66 อยู่ที่ 500,000 ตัน, 2.คงราคาขายยางเฉลี่ยอยู่ที่ 55 บาท/กก และ 3.คง gross margin ปี 65-66 อยู่ที่ 12.6%
ด้านราคาหุ้น underperform SET ลดลง 3% และ 16% ในช่วง 3 และ 6 เดือน จากราคายางที่ปรับตัวลง จากความกังวล อุปสงค์การใช้ยางที่ลดลงตามภาวะเศรษฐกิจโลกที่ชะลอตัว อย่างไรก็ตาม valuation ปัจจุบันน่าสนใจ โดยเทรดที่ 2023E PER 4.5 เท่า และมี dividend yield ถึง 8.8% โดยคาดกำไรจะกลับมาโต14% ปี 66 จากกำลังการผลิตที่เพิ่มขึ้น